Flyvestation Aalborg overlever en sammenlægning af flyvevåbnets aktiviteter. Det mener de konservatives forsvarsordfører, Lene Espersen, fortæller DR Nordjylland. Mandag gik det ud over hærens kaserner, da partierne bag det nye forsvarsforlig enedes om at spare 2.7 milliarder kroner på forsvarets budget. Forsvarschefen lægger nu op til på længere sigt at nedlægge mindst en og måske to af de i alt tre jyske flyvestationer. Men Lene Espersen mener, at Aalborg Flyvestation har gode chancer for at overleve- blandt andet fordi den er placeret i et arbejdsløshedsområde.

Referat:
Flyvestation Aalborg har gode kort på hånden, selv om forsvarschefen lægger op til at nedlægge flere jyske flyvestationer. Det mener Lene Espersen.